IMF ກ່າວວ່າ ເສດຖະກິດໂລກ ໂດຍລວມ ແມ່ນດີຂຶ້ນ (ເບິ່ງວີດີໂອ)
ທ່ານ Blanchard ກ່າວ​ວ່າ ​ເສດຖະກິດ​​ໂລກ​ຈະ​ຂະຫຍາຍຕົວ​ປະມານ 3.5 ​ເປີ​ເຊັນ​ໃນ​ປີ​ນີ້ ​ແລະ​ຈະ​ໄວ​ຂຶ້ນໜ້ອຍ​ນຶ່ງ​ໃນ​ປີໜ້າ. 
ອົງການກອງທຶນສາກົນຫລື IMF ມີຄວາມຮູ້ສຶກໄປໃນແງ່ດີໜ້ອຍນຶ່ງກ່ຽວກັບການເຕີບ ໂຕຂອງເສດຖະກິດໂລກ ໃນຂະນະທີ່ພວກປະເທດພາກພື້ນຢູໂຣບໄດ້ພາກັນເອົາບາດ ກ້າວ ເພື່ອຮັບມືກັບວິກິດການໜີ້ສິນຂອງພວກເຂົາ ເຈົ້ານັ້ນ ແລະເສດຖະກິດສະຫະລັດ ກໍໄດ້ເຕີບໂຕໄວຂຶ້ນແດ່ໜ້ອຍນຶ່ງແລ້ວ ໃນການຖະແຫຼງກ່ຽວກັບລາຍງານການຄາດຄະເນສະພາບເສດຖະກິດໂລກຂອງອົງການ IMF ເມື່ອວັນອັງຄານວານນີ້ ທ່ານ Olivier Blanchard ຜູ້ອໍານວຍການຝ່າຍຄົ້ນຄວ້າ ກ່າວວ່າ ເສດຖະກິດໂລກແມ່ນຕົກຢູ່ໃນສະພາບຂຶ້ນໆລົງໆ ໃນໄລຍະຫົກເດືອນຜ່ານມາ ທີ່ຍັງມີຄວາມເປັນຫ່ວງກັນຢູ່ ລາຍງານດັ່ງກ່າວຂອງອົງການກອງທຶນສາກົນ ຫລື IMF ແມ່ນມີຂຶ້ນໃນຂະນະບັນດາເຈົ້າ ໜ້າທີ່ຈາກຫລາຍປະເທດສະມາຊິກ IMF ແລະທະນາ ຄານໂລກມາເຕົ້າໂຮມກັນທີ່ວໍຊິງ ຕັນເພື່ອເຈລະຈາຫາລືກັນໃນອາທິດນີ້ ທ່ານ Blanchard ກ່າວວ່າ ເສດຖະກິດໂລກຈະຂະຫຍາຍຕົວປະມານ 3 5 ເປີເຊັນໃນປີນີ້ ແລະຈະໄວຂຶ້ນໜ້ອຍນຶ່ງໃນປີໜ້າ ລາຍງານດັ່ງກ່າວ ເວົ້າອີກວ່າ ພວກຕະຫລາດທັງຫລາຍ ຈະສືບຕໍ່ເຕີບໂຕຂຶ້ນໄວກວ່າເກົ່າໃນປະເທດທີ່ຈະເຣີນແລ້ວ ຕົວຢ່າງເສດຖະກິດສະຫະລັດ ຈະຂະຫຍາຍຕົວ 2 1 ເປີເຊັນ ສ່ວນພາກພື້ນຢູໂຣບແມ່ນຈະຖອຍຫລັງລົງປະມານພຽງ ສາມ ສ່ວນສິບຂອງນຶ່ງເປີເຊັນ ໃນຂະນະທີ່ຈີນຈະຂະຫຍາຍຕົວຫລາຍກວ່າ 8 ເປີເຊັນນັ້ນ ນອກນີ້ IMF ຍັງເວົ້າອີກວ່າ ສະຫະລັດແມ່ນຈະຕ້ອງມີແຜນການເພື່ອຕັດ ໜີ້ສິນຂອງຕົນ ລົງໃຫ້ໄດ້ໃນລະດັບປານກາງ ແຕ່ກໍຕ້ອງຫລີກລ່ຽງການຕັດ ການໃຊ້ຈ່າຍ ຫລືຂຶ້ນພາສີ ຢ່າງໄວ ທີ່ອາດກະທົບກະເທືອນການຟື້ນຕົວຄືນ ຂອງເສດຖະກິດ ໃນເວລານີ້ ອົງການ IMF ຮຽກຮ້ອງໃຫ້ພາກພື້ນຢູໂຣບ ຈົ່ງສືບຕໍ່ຂະຫຍັບຂະຫຍາຍຄວາມພະຍາຍາມຂຶ້ນຕື່ມ ເພື່ອເລັ່ງລັດການເຕີບໂຕເສດຖະກິດຂອງພວກຕົນນັ້ນ ອົງການ IMF ກ່າວວ່າ ປະເທດໃນຂົງເຂດໃຕ້ທະເລຊາຍຊາຮາຣາຂອງອາຟຣິກາ ກໍມີການ ເຕີບໂຕທີ່ເຂັ້ມແຂງຕື່ມອີກປີນຶ່ງ ແລະກໍເປັນຂົງເຂດນຶ່ງທີ່ໄດ້ຮັບຜົນກະທົບໜ້ອຍທີ່ສຸດຈາກ ສະພາວະຄວາມວຸ້ນວາຍທາງການເງິນເມື່ອບໍ່ດົນມານີ້